OzLabs/hebrew-wiki-articles huggingface dataset:
דיר-לה-דה

דיר-לה-דה הוא שיר עם, שמקורו באי היווני קלימנוס.

==מקור==
השיר דיר-לה-דה היה פופולרי בקרב הימאים ושולי הספוגים באי קלימנוס. מילות השיר הכילו דברי עידוד לצוללנים שעלו מן הים, והוא נועד להשאיר אותם ערים כדי שלא ייפגעו ממחלת הצוללנים.

אחת הגרסאות המוקדמות של השיר הוקלטה בשנת 1965 על ידי פאנדליס גיניס, אחד משולי הספוגים באי קלימנוס.

בשנת 1969 הקליט זמר המחאה דיוניסיס סבופולוס, יליד סלוניקי, גרסה לשיר. הוא נתבע על ידי גיניס על הפרת זכויות יוצרים, אך בית המשפט פסק כי זהו שיר עממי לאחר שהובאו בפניו עדויות של אמנים שהכירו את השיר שנים רבות לפני כן.

בעקבות המשפט זכה השיר לפרסום רב, והוקלט על ידי אמנים יווניים רבים. ביצועים אלה נחשבו לאקט של מחאה פוליטית נגד המשטר הצבאי ביוון, ששימש דוגמה גם לאמנים אחרים בפנייתו אל הפולקלור לשם כך.

==גרסאות נוספות==
באפריל 1970 הקליטה דלידה גרסה לשיר זה באיטלקית, צרפתית, גרמנית ואנגלית. גרסתה של דלידה נקראה "darla dirladada" והתפרסמה בעולם כולו. באותה שנה הקליט טריפונס גרסה לשיר זה בשם "דיר-לה-דה" שהפכה ללהיט ענק בישראל ומושמעת עד היום. טריפונס שר את השיר גם בסרטו של ג'ורג' עובדיה, "אריאנה".

במהלך השנים הוקלטו גרסאות רבות לשיר על ידי זמרים וזמרות במדינות רבות, בהן צ'ילה, הולנד, מקדוניה הצפונית, פינלנד ורומניה. אחת הגרסאות שהצליחה במיוחד במצעדי הפזמונים היא גרסת טכנו שהוקלטה בצרפת בשנת 1993.

בשנת 2002 הקליטה דנה אינטרנשיונל גרסה הומוריסטית בעברית בשם "מכת חום (איי לה דיר לה דה דה)" שנכללה באלבום, החלום האפשרי (2002). חלקים מהשיר "דיר-לה-דה" מופיעים גם בסוף השיר "אש" של ליאור נרקיס.

==קישורים חיצוניים==

==הערות שוליים==

קטגוריה:סינגלי בכורה מ-1993
קטגוריה:שירים עממיים
בית הכנסת יקטרינבורג

בית הכנסת יקטרינבורג הידוע בשם המרכז הקהילתי היהודי של יקטרינבורג הוא בית כנסת ביקטרינבורג ברחוב קויבישב 38/A, המהווה למרכז החיים הרוחניים של יהודי יקטרינבורג ובית הכנסת היחיד בעיר.
== היסטוריה ==
הקמת בית הכנסת החלה בשנת 2002. הפתיחה התקיימה ב-7 באפריל 2005.<ref>[http://wikimapia.org/191179/ru/Еврейский-общинный-центр-«Синагога» מידע] באתר ויקימפיה </ref> במקור נועד בית הכנסת להיבנות באתר סמוך לכיכר קומונרוב. הפרויקט המקורי היה בעל צורת פירמידה ובשטח של 1,500 מ"ר. לאחר ביקורם של מומחי חברת Uralproektdubrava במרכז הקהילתי במוסקבה במרינה רושה, עלה הרעיון ליצור לא רק מרכז תפילה, אלא להפוך אותו לציבורי ואז הוחלט ליצור פרויקט חדש ולבנות בית כנסת באתר אחר. כיום, מרכז הקהילה היהודית של יקטרינבורג ממוקם באתר ששימש בעבר את בניין בית הכנסת הישן, שנהרס בשנות השישים.

== קישורים חיצוניים ==
* 

== הערות שוליים ==

קטגוריה:רוסיה: בתי כנסת
קטגוריה:יקטרינבורג: מבנים
תומר רזניק

תומר רזניק (נולד ב־1990) הוא סגן יו"ר ההסתדרות, פוליטיקאי ישראלי, מזכ"ל מרצ מאז מאי 2018.

== ביוגרפיה ==
רזניק הצטרף למפלגת מרצ בשנת 2002, והחל את פעילותו הפוליטית בנוער מרצ. במסגרת פעילותו בנוער מרצ כיהן גם כיו"ר הארגון.

בין השנים 2015–2011 כיהן כיו"ר צעירי מרצ, ושימש כיועץ פרלמנטרי לחבר הכנסת אילן גילאון.

בבחירות המוניציפליות ב-2013 עמד בראש מטה הבחירות של מרצ בירושלים. ב-2015 שימש כסגן מנהל מטה הבחירות של מרצ לכנסת העשרים.

בשנים 2013-2017 נבחר מטעם סיעת מר"צ לבית נבחרי ההסתדרות. מאז שנת 2016 הוא עובד במקביל לפעילותו המפלגתית גם כמזכיר איגוד מקצועי במרחב ת"א-יפו של ההסתדרות, ועוסק בליווי וועדי עובדים וקידום התארגנויות. החל משנת 2017 נתמנה על ידי יו"ר ההסתדרות דאז אבי ניסנקורן לחבר הנהגת ההסתדרות, הצעיר ביותר בהיסטוריה של הארגון. המשיך לכהן בהנהגת הארגון גם תחת הנהגתו של היו"ר ארנון בר-דוד. החל מסוף דצמבר 2021 הוא מכהן גם כראש סיעת מרצ בהסתדרות.

ב-2015 התמודד לראשונה לתפקיד מזכ"ל המפלגה, אך הפסיד לחבר הכנסת מוסי רז. במאי 2018 התמודד בשנית ונבחר לתפקיד המזכ"ל. בכך הפך לאדם הצעיר ביותר בהיסטוריה של מרצ אשר מכהן כמזכ"ל המפלגה וזאת לאחר שנבחר בגיל 28. בשנת 2019 נבחר רזניק לרשימת 30 הצעירים המשפיעים מתחת לגיל 30 של מגזין פורבס ישראל.

רזניק היה חבר בצוות המשא ומתן הקואליציוני של מרצ ב-2019, ובין מעצבי ההסכמים הקואליציוני עמה עם כניסתה לממשלת ישראל ה-36. גם לקראת דיוני תקציב המדינה לשנים 2021-2022 היה גורם מרכזי במאמצי המפלגה לרכך את חוק ההסדרים בדגש על סוגיות העלאת גיל הפרישה לנשים, שמירה על החקלאות הישראלית והרפורמה ברגולציה.

ביולי 2022 מונה ליו"ר האגף לדמוקרטיה תעשייתית ועובדי כוח אדם בהסתדרות והוא מכהן גם כסגן יו"ר ההסתדרות.

באפריל 2024 נבחר על ידי ועידת מרצ לכהונה נוספת כמזכ"ל המפלגה.

==חיים אישיים והשכלה==
נשוי ואב לשניים. גר בשכונת יד אליהו בתל אביב.

תומר הוא בוגר לימודי תואר ראשון במשפטים באוניברסיטת תל אביב ותואר שני בתוכנית הלימודים הבינלאומית לתואר שני בפקולטה למשפטים באוניברסיטת תל אביב עם התמחות במשפט ציבור בשיתוף בית הספר למשפטים של אוניברסיטת נורת'ווסטרן בשיקגו.

== קישורים חיצוניים ==

* [https://meretz.org.il/jet-popup/תומר-רזניק/ תומר רזניק] - אתר מפלגת מרצ
* [http://lists.forbes.co.il/2019under30/תומר-רזניק/ תומר רזניק- באתר פורבס ישראל]
* 

== הערות שוליים ==

קטגוריה:פעילי מרצ
קטגוריה:בוגרי אוניברסיטת תל אביב: משפטים
קטגוריה:תל אביב-יפו: אישים
קטגוריה:ישראלים שנולדו ב-1990
יעקב אליאשברג

יעקב אליאשברג (באנגלית: Yakov Eliashberg; ברוסית: Яков Матвеевич Элиашберг; נולד ב-11 בדצמבר 1946) הוא מתמטיקאי יהודי-אמריקאי, יליד ברית המועצות.

==קורות חיים==
יעקב אליאשברג נולד בשנת 1946 בלנינגרד שבברית המועצות. אחיו הוא הפיזיקאי התאורטי גרסים אליאשברג. בשנת 1972 קיבל תואר דוקטור מאוניברסיטת לנינגרד בהנחייתו של ולדימיר רוחלין, ובשנים 1972–1979 לימד באוניברסיטת סיקטיווקאר של רפובליקת קומי.

עקב היותו "סירובניק" נאלץ לעזוב את האוניברסיטה, ובשנים 1980–1987 עבד כראש קבוצת פיתוח תוכנה.

בשנת 1988 עבר לארצות הברית, ומאז 1989 הוא פרופסור למתמטיקה באוניברסיטת סטנפורד.

== פרסים והוקרה ==
* בשנת 1972 קיבל את פרס החברה למתמטיקה לנינגרד.
* בשנים 1986,<ref></ref> 1998<ref></ref> ו-2006 נאם בקונגרס הבינלאומי של המתמטיקאים.
* בשנת 1995 זכה במלגת גוגנהיים.
* בשנת 2001 הוענק לו פרס אוסוולד ובלן בגאומטריה מטעם האגודה האמריקאית למתמטיקה על עבודתו בטופולוגיה סימפלקטית.
* בשנת 2002 נבחר לאקדמיה הלאומית למדעים של ארצות הברית.
* בשנת 2009 קיבל תואר דוקטור לשם כבוד מ-ENS ליון ובשנת 2017 דוקטור לשם כבוד מאוניברסיטת אופסלה.
* בשנת 2012 נבחר לעמית האגודה האמריקאית למתמטיקה.<ref>[http://www.ams.org/profession/fellows-list List of Fellows of the American Mathematical Society], retrieved 2012-12-02.</ref>
* בשנת 2016 זכה בפרס קראפורד במתמטיקה מהאקדמיה המלכותית השוודית למדעים על פיתוח טופולוגיה של מגע וטופולוגיה סימפלקטית וגילויים פורצי דרך של תופעות קשיחות וגמישות.
* בשנת 2020 זכה, יחד עם סיימון דונלדסון, בפרס וולף במתמטיקה, "על תרומתם לגאומטריה דיפרנציאלית וטופולוגיה."

==קישורים חיצוניים==

* 

== הערות שוליים ==

קטגוריה:בוגרי אוניברסיטת סנקט פטרבורג
קטגוריה:טופולוגים יהודים
קטגוריה:זוכי מלגת גוגנהיים
קטגוריה:יהודים עמיתי האגודה האמריקאית למתמטיקה
קטגוריה:יהודים חברי האקדמיה הלאומית למדעים של ארצות הברית
קטגוריה:מתמטיקאים יהודים רוסים
קטגוריה:מתמטיקאים יהודים אמריקאים
קטגוריה:סגל אוניברסיטת סטנפורד
קטגוריה:סנקט פטרבורג: אישים
קטגוריה:זוכי פרס וולף למתמטיקה
קטגוריה:מקבלי תואר דוקטור לשם כבוד מאוניברסיטת אופסלה
קטגוריה:אמריקאים שנולדו ב-1946
גי פרמלן

גי פרמלן (בצרפתית: Guy Parmelin; נולד ב-9 בנובמבר 1959) הוא פוליטיקאי שווייצרי, שכיהן כנשיא שווייץ בשנת 2021. משמש כשר (ראש מחלקה) לעניינים כלכליים, חינוך ומחקר במועצה הפדרלית, הממשלה הפדרלית של שווייץ. כיהן כסגן נשיאת שווייץ לשנת 2020.

==ביוגרפיה==
פרמלן נולד בבורסן (Bursins) שבקנטון וו דובר הצרפתית. הוא יינן במקצועו. הוא שירת בצבא שווייץ כחוגר.

בשנת 1993 נבחר כחבר במועצת עיר מגוריו. משנת 1994 ועד 2003 כיהן כחבר אספת קנטון וו. הוא כיהן גם כנשיא מפלגת העם השווייצרית בקנטון זה.

הוא נבחר לראשונה כחבר אספת הברית (הבית התחתון של הפרלמנט הפדרלי) מטעם מפלגת העם בשנת 2003. הוא נבחר לשלוש כהונות נוספות באספה וכיהן בה עד סוף שנת 2015.

===כהונה במועצת הברית===
בדצמבר 2015 נבחר על ידי האספה לכהן במועצה הפדרלית מבין שלושה מועמדים שהעמידה מפלגת העם. הוא נבחר במקום אוולינה וידמר-שלומפף, שפרשה מן המועצה. הוא חבר מפלגת העם הראשון מן הקנטונים דוברי הצרפתית שנבחר לכהן במועצת הברית.

בשנת 2016 החל בכהונתו במועצה בתפקיד ראש המחלקה לביטחון, הגנה אזרחית וספורט. בראשית שנת 2019 עבר לכהן בתפקידו הנוכחי. בסוף 2019 שב ונבחר לכהן כחבר במועצה הפדרלית .

==קישורים חיצוניים==

* 

* [https://www.admin.ch/gov/en/start/federal-council/members-of-the-federal-council/guy-parmelin.html ביוגרפיה של גי פרמלן] באתר אספת הברית
* [https://www.parlament.ch/en/biografie/guy-parmelin/1108 ביוגרפיה של גי פרמלן] באתר המועצה הפדרלית

קטגוריה:שרי ממשלת שווייץ
קטגוריה:שרי הגנה
קטגוריה:שרי ספורט
קטגוריה:שרי חינוך
קטגוריה:שווייצרים שנולדו ב-1959
אלכסנדר ראמזי

אלכסנדר ראמזי (באנגלית: Alexander Ramsey; 8 בספטמבר 1815 – 22 באפריל 1903) היה פוליטיקאי אמריקאי, שכיהן מטעם המפלגה הוויגית ומטעם המפלגה הרפובליקנית במגוון של תפקידים החל משנות ה-40 ועד שנות ה-80 של המאה ה-19.
==ראשית חייו==
אלכסנדר ראמזי נולד בהאמלסטאון שבפנסילבניה ב-8 בספטמבר 1815. הוא היה הבכור מבין חמשת ילדיהם של תומאס ראמזי ושל אליזבת קלקר. אביו היה נפח שהתאבד בגיל 42, לאחר שפשט את הרגל ב-1826 בעקבות חתימה על ערבות לחבר. אלכסנדר ראמזי חי עם דודו בהאריסברג, לאחר שהמשפחה התפצלה בין קרובים. אחיו היה ג'סטוס קורנליוס ראמזי ששימש כחבר המועצה המחוקקת של טריטוריית מינסוטה.

בתחילה למד ראמזי נגרות בקולג' לה פאייט, אך עזב את לימודיו במהלך השנה השלישית. הוא קיבל הכשרה במשפטים במשרדו של המילטון אלריקס ולמד בבית הספר למשפטים שבקרלייל, פנסילבניה ב-1839. באותה שנה הוא התקבל ללשכת עורכי הדין של פנסילבניה.

ב-1844 נשא ראמזי לאישה את אנה ארל ג'נקס, בתו של מייקל הטצ'ינסון ג'נקס. לשניים נולדו שלושה ילדים, אך רק בת אחת, מריון, הגיעה לבגרות.

==קריירה==
ראמזי נבחר כנציג המפלגה הוויגית מטעם פנסילבניה לבית הנבחרים של ארצות הברית וכיהן בו בקונגרסים ה-28 וה-29 מה-4 במרץ 1843 ועד ה-3 במרץ 1847. הוא כיהן כמושל הראשון של טריטוריית מינסוטה מה-1 ביוני 1849 ועד ה-15 במאי 1853 כנציג המפלגה הוויגית.

ב-1855 הוא נבחר כראש עיריית סיינט פול. לאחר מכן הוא נבחר למושל מינסוטה השני לאחר שזו קיבלה מעמד של מדינה וכיהן במשרה זו מה-2 בינואר 1860 ועד ה-10 ביולי 1863. הוא זכור כמושל הראשון באיחוד ששלח חיילים לטובת מלחמת האזרחים. בדרך מקרה הוא שהה בוושינגטון די. סי. כאשר החלה הלחימה. כאשר הוא שמע על הירי בפורט סאמטר הוא הגיע מיד אל הבית הלבן והציע לנשיא אברהם לינקולן את שירותיה של מדינתו.

ראמזי התפטר מתפקידו כמושל כדי לכהן כסנאטור כאשר נבחר ב-1863 כנציג המפלגה הרפובליקנית. הוא נבחר מחדש ב-1869 וכיהן בסנאט עד ה-3 במרץ 1875.

הוא נודע בהצהרותיו שקראו להריגתם או לגירושם של אינדיאנים, בעיקר שבטי הסו שחיו במדינת מינסוטה. הצהרות אלו באו בתגובה להתקפות של שבטי הסו על המתיישבים הלבנים שכתוצאה מהם נהרגו לא פחות מ-800 גברים, נשים וילדים, כפי שהוזכר בנאום שנשא הנשיא לינקולן ב-1 בדצמבר 1862. ב-9 בדצמבר אותה שנה הכריז ראמזי: "יש להשמיד או לגרש את האינדיאנים משבט הסו במינסוטה מעבר לגבולות המדינה". הוא הרחיק לכת והציע תשלום עבור קרקפות של אינדיאנים משבטי הדקוטה.

בין השנים 1879 – 1881 כיהן ראמזי כמזכיר המלחמה של ארצות הברית בממשלו של הנשיא רתרפורד הייז.

==קישורים חיצוניים==

* 
* [https://history.army.mil/books/sw-sa/Ramsey.htm Alexander Ramsey U.S. Army biography]
* [https://web.archive.org/web/20090511065142/http://www.mnhs.org/people/governors/gov/gov_01.htm Alexander Ramsey, GOVERNORS OF MINNESOTA, Minnesota Historical Society]
* 

==הערות שוליים==

קטגוריה:מזכירי המלחמה של ארצות הברית
קטגוריה:חברי הקבינט של ארצות הברית בממשל רתרפורד הייז
קטגוריה:בוגרי בית הספר דיקינסון למשפטים באוניברסיטת המדינה של פנסילבניה
קטגוריה:מושלי מינסוטה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית ממינסוטה
קטגוריה:סנאטורים חברי המפלגה הרפובליקנית
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הוויגית
קטגוריה:ראשי עיריות במינסוטה
קטגוריה:אמריקאים שנולדו ב-1815
קטגוריה:אמריקאים שנפטרו ב-1903
יום השתיקה

בארצות הברית, יום השתיקה (באנגלית: Day of Silence) הוא יום הפעולה של GLSEN להפצת המודעות בנוגע להשפעות על האלימות שנגד להט"בים, ביניהם גם השפעות על הבריונות וההטרדות נגד להט"ב. ביום זה, סטודנטים נודרים נדר של יום של שתיקה שמייצג באופן סמלי את השתקת התלמידים הלהט"בים.

יום השתיקה נערך בכל שנה באפריל מאז 1996. מאז 2011, נערך יום השתיקה ביום שישי השני בחודש אפריל, למעט 2018 שבו התרחש ביום שישי, 27 באפריל.<ref></ref>

== קישורים חיצוניים ==

* 

== הערות שוליים ==

קטגוריה:אלימות נגד להט"ב
קטגוריה:אירועים בחודש אפריל
קטגוריה:להט"ב: אירועים
אם אתה גבר

אם אתה גבר הוא סינגל שהוקלט על ידי הזמרת הישראלית נועה קירל. השיר יצא לאור ב-14 בינואר 2020, כסינגל שלא מתוך אלבום, על ידי חברת התקליטים Mobile1 Music.<ref name=":0"></ref>

== רקע וכתיבה ==
השיר הוא שיר פופ-טראפ ו-EDM, שנכתב והולחן על ידי ג'ורדי, דורון מדלי ואיתי שמעוני, שיצרו גם את להיטה הקודם של קירל "פאוץ'".

בסמוך לצאתו כסינגל, עלה השיר לרשת הזרמת המדיה ספוטיפיי.<ref name=":0" />

== וידאו קליפ ==
הווידאו קליפ המלא שצולם עבור השיר, בוים על ידי אינדי חאיט, והועלה לערוץ היוטיוב של קירל ב-14 בינואר 2020, בסמוך לצאת הסינגל.<ref name=":2"></ref> בקליפ ניתן לראות את קירל מהלכת ורוקדת בין קירות תוך כדי שהיא שרה את מילות השיר. הקליפ שצולם על ידי מישה קמינסקי, צולם בשוט אחד בלבד.<ref name=":1"></ref> כמו כן, בקליפ השתתף הרקדן שגיא אקושטי.

בפחות משבוע, צבר הווידאו קליפ מעל ל-3 מיליון צפיות.<ref name=":2" /> נכון לנובמבר 2021 מונה הצפיות של הקליפ עומד על כ-26 מיליון.<ref name=":2" />

== גרסת כיסוי ==
ב-23 באפריל 2020 הוציאה הזמרת וכוכבת הרשת שירה מרגלית גרסת כיסוי לשיר, בסגנון בלדת פופ.<ref></ref>

== מיקומי שיא ==

== קישורים חיצוניים ==

* 
* [https://www.nli.org.il/he/items/NNL_MUSIC_AL997008193645005171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי דורון מדלי
קטגוריה:שירים שהופקו על ידי ג'ורדי
קטגוריה:שירי היפ הופ בעברית
קטגוריה:שירי מוזיקה אלקטרונית
קטגוריה:שירי מוזיקת טראפ
מכינה קדם-צבאית ישיבתית-חברתית שובו אחים

המכינה הישיבתית-חברתית שובו אחים היא מכינה קדם-צבאית, שהוקמה באלול תשע"ה (ספטמבר 2015) ונמצאת בעיר רחובות.

== הרקע להקמתה ==
בקיץ 2014 נחטפו ונרצחו באזור גוש עציון שלושת הנערים אייל יפרח, גיל-עד שאער ונפתלי פרנקל. בעקבות החטיפה יצא צה"ל למבצע רחב היקף לאיתור שלושת הנערים שנקרא "שובו אחים". לזכרם של הנערים, ומתוך רצון להמשיך את הרוח הגדולה שהייתה באותה תקופה, הוקמה מכינת "שובו אחים" שנה לאחר מכן בסיועם של משפחות הנערים, השר לשעבר אורי אריאל, ראש עיריית רחובות רחמים מלול וחבר מועצת העיר אמיתי כהן.

== מטרת המכינה ==
מטרתה של מכינת שובו אחים היא להכין את בוגריה לשירות משמעותי בצבא הגנה לישראל ולהתמודדות עם אתגרי החיים. מטרה זו מושגת באמצעות לימוד מעמיק בבית המדרש וליווי אישי של כל אחד מהתלמידים הבונים את אישיותו ואת תפיסת עולמו. כמו כן, ישנו דגש מיוחד להתנדבות בקהילה ומעורבות חברתית. המכינה רואה חשיבות רבה בסיוע ועזרה לאלו הזקוקים לכך בין אם זה במענה הניתן על בסיס יומי, ובין אם זה בהובלה של פרויקטים של חסד ונתינה. המכינה מאמינה שהשילוב בין הפנים והחוץ - הישיבתי והחברתי - תורם תרומה מכרעת לעיצוב דמותו של הבוגר האידיאלי.

== צוות המכינה ==
* הרב תומאל רחמים - ראש המכינה
* הרב שי וקנין - ר"מ
* הרב רואי ממן - ר"מ
* הרב הראל אליה - מאמן אישי וכושר
* נבו אליאס - מדריך חינוכי
* נחמיה (נוקי) רון טל - מדריך כושר קרבי

== גלריית תמונות ==
<gallery widths="160" heights="160" perrow="5">
קובץ:מירוץ.jpg|מרוץ הלפיד ביישוב ניצן לזכר לוחם השייטת יוחנן הילברג ז"ל
קובץ:שבת סמינריון בניצן.jpg|שבת סמינריון "אמונה מתוך משבר"
</gallery>

== לקריאה נוספת ==
* עדו בן פורת, שלושה מתגייסים בעקבות שלושת החטופים – חטיבת כפיר, מתוך [https://kfir-idf.net/כללי/שלושה-מתגייסים-בעקבות-שלושת-החטופים/ אתר האינטרנט של חטיבת כפיר], י"ז באב תשע”ח.

== קישורים חיצוניים ==
* 
* 
* 

== הערות שוליים ==

שובו אחים
__חייב_תוכן_עניינים__

קטגוריה:ציונות דתית: חינוך
קטגוריה:רחובות: חינוך
קטגוריה:הנצחת שלושת הנערים
סייבר-נט

תרבות ההצגה הפופולרית של האקרים בעולם היא של אנשים הפועלים בחדר חשוך ונסתר ומקלידים במקלדת ללא הרף
סייבר-נט היא רשת חברתית לשיתוף מידע בנושאי אבטחת מידע על ידי מנהלי אבטחת מידע, אנליסטים וחוקרים במטרה לסייע לחשיפת מתקפות סייבר ולהציע דרכי טיפול בהן. הרשת, הנחשבת לראשונה מסוגה בעולם, הוקמה על ידי מערך הסייבר הלאומי בשנת 2017, אך עדיין לא הושקה רשמית ופועלת כעת רק בגרסת בטא.

== היסטוריה ==
כחלק מן הפעילויות הרבות שננקטות על ידי מערך הסייבר הלאומי במטרה להבטיח התמודדות עם איומי הסייבר ואבטחת המידע המתרבים, הודיע ב-2017 מערך הסייבר הלאומי על הקמת מערכת להתמודדות עם אירועי הסייבר שתכלול את המערכות: חלון ראווה, מצודה רמה, כדור בדולח וסייבר-נט. האחרונה היא רשת חברתית לשיתוף מידע בנושא אבטחת מידע, בה יהיו חברים מנהלי וחוקרי אבטחת מידע, אנליסטים ומנהלי מערכות מארגונים שונים, מבנקים וגופי ממשלה ועד לבתי חולים.

בשונה מרשתות חברתיות אחרות, סייבר-נט מאפשרת למשתמשים בה לפתוח לצד פרופיל אישי גם פרופיל אנונימי, ממנו יעדכנו על תהליכים חשודים שמתרחשים לדעתם ברשתות השונות, יתריעו על מתקפות אותן חוו ויחליפו דעות ורשמים עם משתמשי הרשת. הנתונים שיזרמו ויאומתו ברשת החברתית יועברו למרכז המבצעי של מערך הסייבר וממנו לגופים הרלוונטיים ולאזרחי ישראל.

כמו כן, ברשת החברתית יפורסמו על ידי מערך הסייבר התרעות ספציפיות לארגונים מסוימים אשר זוהו ביחס אליהם סימנים למתקפת סייבר, התרעות אותן יוכלו לראות רק מנהלי אבטחת המידע בארגון הרלוונטי. אם ההתרעות יהיו רלוונטיות לארגונים נוספים, יופץ המידע גם אליהם, לאחר קבלת הסכמה מהארגון מושא ההתקפה וללא ציון שמו.

החברות ברשת החברתית היא ללא תשלום, אך מנהלי אבטחת מידע אשר ירצו להצטרף אליה יצטרכו לעבור תהליך אימות מול מערך הסייבר, במסגרתו ייחתם הסכם שימוש. הרשת זמינה בשפה העברית בלבד, אך במטרה ליצור שיתוף פעולה בינלאומי שיסייע במאבק במתקפות הסייבר ייתכן שגרסה באנגלית תתווסף.

== הערות שוליים ==

קטגוריה:אבטחת מידע
ין טאן

ין טאן (באנגלית: Yen Tan; נולד ב-12 במרץ 1975) הוא מפיק ובמאי קולנוע אמריקאי-מלזי.<ref></ref>

== ביוגרפיה ==
טאן נולד ב-12 במרץ 1975 בקואלה לומפור שבמלזיה.כשהיה בן 19, הוא היגר לארצות הברית . 

הוא התחיל ללמוד עיתונאות באוניברסיטת דרייק שבדה מוין שבמדינת איווה. הוא סיים את הלימודים באוניברסיטה ב-1997. לאחר סיום לימודיו באוניברסיטה, הוא עבד בתחום הפרסום והחל לקחת שיעורי משחק ותסריטאות. שיעורים אלו הובילו במהירות לקריירה אמיתית כבמאי עצמאי.

לאחר הלימודים, הוא עבר לגור בדאלאס, טקסס.<ref></ref> שם הוא צילם את הסרט הקצר הראשון שלו, Love Stories. כשנה לאחר מכן, ביים את הסרט באורך מלא הראשון שלו, Happy Birthday. סרט זה זכה במספר פרסים, ביניהם גם פרס השופטים לסרט הטוב ביותר ב-Philadelphia QFest .

טאן הוא גם מעצב גרפי שעובד במשרה מלאה. ב-2010, טאן הקים חברת עיצוב גרפי משלו בשם "Otto is the One".

== פילמוגרפיה ==
=== סרטים ===
{| class="wikitable sortable"
!שנה
!שם
!תפקיד
!הערות
|-
|2001
|Love Stories
|במאי הסרט
|סרט קצר
|-
|2002
|Happy Birthday
|במאי הסרט
|
|-
|2005
|Deadroom
|במאי הסרט ומפיק הסרט
|
|-
|2008
|Ciao
|במאי הסרט
|
|-
|2008
|Coda
|במאי הסרט ומפיק הסרט
|סרט קצר
|-
|2008
|My Mom Smokes Weed
|מפיק הסרט
|סרט קצר
|-
|2011
|Wanted
|במאי הסרט
|סרט קצר
|-
|2011
|3 Thumbs Up
|בתפקיד עצמו
|סרט תיעודי
|-
|2013
|Pit Stop
|במאי הסרט
|
|-
|2014
|Until We Could
|במאי הסרט
|סרט קצר
|-
|2015
|The Outfit
|במאי הסרט
|סרט קצר
|-
|2016
|1985
|במאי הסרט
|סרט קצר
|-
|2018
|1985
|במאי הסרט
|
|}

== חיים אישיים ==
טאן הוא הומוסקסואל מוצהר.<ref></ref><ref></ref> כיום הוא מתגורר באוסטין שבמדינת טקסס, ארצות הברית.

== קישורים חיצוניים ==
* 

== הערות שוליים ==

קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:להט"בים אמריקאים
קטגוריה:במאים להט"בים
קטגוריה:גרפיקאים
קטגוריה:מהגרים ממלזיה לארצות הברית
קטגוריה:אמריקאים שנולדו ב-1975
גביע העולם למועדונים 2020

גביע העולם למועדונים 2020 היה ה-17 במספר והוא נערך בדוחה שבקטר בפעם השנייה ברציפות. בטורניר השתתפו שבע קבוצות והוא התקיים בדצמבר 2020.

בעקבות התפרצות נגיף הקורונה בינואר 2020 הטורניר נדחה לחודש פברואר 2021.

==מבנה התחרות==
בטורניר ישתתפו 6 האלופות של היבשת לה הן שייכות ואלופת המדינה המארחת.
תחילה תשחק אלופת אוקיאניה לעונת 2019/2020 נגד אלופת המארחת של אותה עונה. המנצחת במשחק זה תעלה לרבע הגמר שישוחק בשיטת הנוקאוט יחד עם אלופת צפון ומרכז אמריקה, אפריקה ואסיה.
לאלופת אירופה ודרום אמריקה מקום מובטח בחצי הגמר.

==קבוצות משתתפות==

{| class="wikitable"
|-
!קבוצה
!קונפדרציה
!תואר
!תאריך העפלה
!השתתפויות (זכיות בכתב בולט)
|-
!colspan=5|נכנסות בחצי הגמר
|-
| באיירן מינכן
|אופ"א
|אלופת אירופה 2019/20
|23 באוגוסט 2020
|2 <small>(2013)</small>
|-
| פלמיירס
|CONMEBOL
|מחזיקת גביע ליברטדורס 2020
|31 בינואר 2021
|2001
|-
!colspan=5|נכנסות בסיבוב השני
|-
| אולסן יונדאי
|AFC
|אלופת אסיה 2020
|19 בדצמבר 2020
|2 <small>(2012)</small>
|-
| אל-אהלי
|CAF
|אלופת אפריקה 2020
|27 בנובמבר 2020
|6 <small>(2005, 2006, 2008, 2012, 2013)</small>
|-
| טיגרס
|CONCACAF
|אלופת צפון ומרכז אמריקה 2020
|22 בדצמבר 2020
|1
|-
!colspan=5|נכנסות בסיבוב הראשון
|-
| א-דוחייל
|AFC <small>(מארחת)</small>
|אלופת קטר 2020
|27 בספטמבר 2020
|1
|-
|
אוקלנד סיטי

|OFC
|הוכרזה על ידי OFC
|19 בנובמבר 2020
|10 <small>(2006, 2009, 2011, 2012, 2013, 2014, 2006, 2015, 2016)</small>
|}

==המארחת==
קטר מונתה כמארחת לטורנירי 2019 ו- 2020 ב־3 ביוני 2019, והטורניר משמש כמבחן לקראת גביע העולם של פיפ"א 2022 שיתקיים בקטר. גביע העולם למועדונים ישמור על המתכונת המקורית לקראת השיפוץ בשנת 2021.

==המשחקים==
===רבע הגמר===

===המקום החמישי===

===חצי הגמר===

===המקום השלישי===

===הגמר===

{| class="wikitable" style="text-align: center; margin: 0 auto;"
|-
!אלופת העולם בכדורגללשנת 2020
|-
|באיירן מינכן
|}

== פרסים ==
{| class="wikitable"
|-
!style="background:gold"|כדור הזהב
!style="background:silver"|כדור הכסף
!style="background:#cc9966"|כדור הארד
|-
| רוברט לבנדובסקי
| אנדרה פייר ז'יניאק
| יוזואה קימיך
|}

{| class="wikitable"
|-
!style="background:#00FF00"|משחק הוגן
| א-דוחייל
|}

==קישורים חיצוניים==
* 

==הערות שוליים==

קטגוריה:גביע העולם בכדורגל לקבוצות
קטגוריה:תחרויות כדורגל ב-2020
קטגוריה:תחרויות כדורגל בקטר
קטגוריה:אירועי ספורט שהושפעו ממגפת הקורונה
סלאח ג'אהין

סלאח ג'אהין (בערבית: صلاح جاهين; 25 בדצמבר 1930, קהיר – 21 באפריל 1986, קהיר) היה משורר ומחזאי מצרי.

==ביוגרפיה==

סלאח ג'אהין נולד בקהיר למשפחה במעמד הביניים. לאחר סיום לימודי משפטים באוניברסיטת קהיר הוא התחיל לעבוד בעיתון וצייר קומיקס. תוך זמן קצר הוא עבר לאל-אהראם.

הוא מילא תפקיד חשוב בפיתוח שירה מצרית במשלב דיבורי. לפני כן שירה במשלב זה נחשבה לפולקלור המיועד למעמד הלא-משכיל בלבד.

סלאח ג'אהין כתב מספר מחזות לתיאטרון בובות. המחזה "אללילה אלכבירה" זכה לפופולריות רבה ומוצג עד היום.

הוא היה ידוע כלאומן ותומך בגמאל עבד אל נאצר. הוא נחשב למשורר החצי-רשמי של מהפכת הקצינים החופשיים. באותה עת גם כתב מילים להמנון מצרים. בשנת 1965 הוענק לו עיטור מצרי של מדע ואמנויות מדרגה ראשונה.

לאחר מלחמת ששת הימים ופטירת גמאל עבד אל נאצר בשנת 1970 הוא הרגיש מבודד.

בשנת 1971 השלים שירה אפית על ההיסטוריה של מצרים מהתקופה העתיקה ועד ימינו.

==קישורים חיצוניים==

קטגוריה:סופרים מצרים
קטגוריה:משוררים מצרים
קטגוריה:מחזאים מצרים
קטגוריה:מצרים שנולדו ב-1930
קטגוריה:מצרים שנפטרו ב-1986
איפה את (שיר של אליעד נחום)

איפה את הוא סינגל, שהוקלט על ידי הזמר הישראלי אליעד נחום. השיר יצא לאור ב-6 בינואר 2020, כסינגל שלא מתוך אלבום, על ידי חברת התקליטים אן אם סי יונייטד.

עם יציאתו נכנס השיר היישר אל המקום הראשון במצעד העברי של מדיה פורסט.<ref></ref>

== רקע וכתיבה ==
השיר נכתב והולחן על ידי מורן דוד ואבישי רם והופק על ידי סהר טוויטו. השיר הוא בסגנון הפופ.

בסמוך לצאת הסינגל, יצר אליעד לשיר אתגר בפלטפורמת שיתוף הווידאו טיקטוק בה אתגר את מאזיניו לרקוד לצלילי השיר, את האתגר ביצעו עשרות אלפי משתמשים.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
הווידאו קליפ הנלווה שצולם לשיר, בוים על ידי לירן סגל והועלה לערוץ היוטיוב של אליעד נחום ב-6 בינואר 2020, בסמוך לצאת הסינגל.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אליעד נחום
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
גביע העולם למועדונים 2021

גביע העולם למועדונים 2021 (באנגלית: , בערבית: كأس العالم للأندية 2021), הוא גביע העולם למועדונים ה-18, המפגיש בין אלופות שש הקונפדרציות של פיפ"א ואלופת המדינה המארחת. הטורניר נערך באבו דאבי בין 3–12 בפברואר 2022. באיירן מינכן היא מחזיקת הגביע. בגמר שהתקיים ב-12 בפברואר זכתה צ'לסי, אלופת אירופה, בגביע, לאחר ניצחון 2–1 בהארכה על פלמיירס, אלופת דרום אמריקה.

== רקע ==

במקור, טורניר זה היה עתיד להיות משוחק בסין ביוני-יולי 2021, והוא היה עתיד להיות והטורניר הראשון בפורמט המורחב של 24 מועדונים, לאחר שפיפ"א החליטה על הרחבת הטורניר. עם זאת, בשל מגפת הקורונה, נוצר עומס משחקים שנגרמו עקב דחיית אולימפיאדת טוקיו, אליפות אירופה ואליפות דרום־אמריקה מאמצע 2020 ל-2021. כתוצאה מכך הודיעה פיפ"א שהיא דוחה את הטורניר המורחב לשנים הבאות והטורניר הנוכחי ייערך בפורמט הישן.

ב-4 בדצמבר 2020, מועצת פיפ"א הודיעה כי גביע העולם למועדונים ייערך בסוף 2021 בפורמט הישן ביפן. ב-8 בספטמבר 2021 הודיעה התאחדות הכדורגל היפנית כי היא מוותרת על הארוח עקב מגפת הקורונה ביפן. מדינות רבות התעניינו באירוח הטורניר, כולל ברזיל, מצרים, קטר, ערב הסעודית, דרום אפריקה ואיחוד האמירויות הערביות. ב-20 באוקטובר 2020 החליטה מועצת פיפ"א כי איחוד האמירויות הערביות תארח את הטורניר והוא יתקיים בתחילת 2022.

== קבוצות משתתפות ==

{| class="wikitable"
|-
!קבוצה
!קונפדרציה
!תואר
!תאריך העפלה
!השתתפויות (זכיות בכתב בולט)
|-
!colspan=5|נכנסות בחצי הגמר
|-
| צ'לסי
|אופ"א
|אלופת אירופה 2020/21
|29 במאי 2021
|2 <small>(2012)
|-
|פלמיירס
|CONMEBOL
|מחזיקת גביע ליברטדורס 2021
|27 בנובמבר 2021
|2 <small>(2020)
|-
!colspan=5|נכנסות בסיבוב השני
|-
| אל-הילאל
|AFC
|אלופת אסיה 2021
|23 בנובמבר 2021
|2 <small>(2019)
|-
| אל-אהלי
|CAF
|אלופת אפריקה 2021
|17 ביולי 2021
|7 <small>(2005, 2006, 2008, 2012, 2013,2020)</small>
|-
| מונטריי
|CONCACAF
|אלופת צפון ומרכז אמריקה 2021
|28 באוקטובר 2021
|5 <small>(2011, 2012 2013, 2019)</small>
|-
!colspan=5|נכנסות בסיבוב הראשון
|-
| א.ס. פיראה
|OFC
|אלופת אוקיאניה 2021
|3 באוגוסט 2021
|10 (2006, 2009, 2011, 2012, 2013, 2014, 2015, 2016, 2017)</small>
|-
| אל-ג'זירה
|AFC <small>(מארחת)</small>
|אלופת ליגת העל של איחוד האמירויות הערביות 2021
|20 באוקטובר 2021
|2 (2017)
|-
|}

== אצטדיונים ==

המשחקים יתקיימו בשני אצטדיונים באבו דאבי, שניהם אירחו משחקים בגביע אסיה 2019.

== משחקים ==
=== סיבוב ראשון ===

=== סיבוב שני ===

----

=== חצי הגמר ===

=== משחק על המקום החמישי ===

=== משחק על המקום השלישי ===

=== הגמר ===

{| class="wikitable" style="text-align: center; margin: 0 auto;"
|-
!אלופת העולם בכדורגללשנת 2021
|-
|<br />צ'לסי<br/>זכייה ראשונה
|}
== קישורים חיצוניים ==

* 

קטגוריה:גביע העולם בכדורגל לקבוצות
קטגוריה:תחרויות כדורגל ב-2021
קטגוריה:אירועי ספורט שהושפעו ממגפת הקורונה
קטגוריה:תחרויות ספורט באיחוד האמירויות הערביות
ויליאם אנדיקוט

ויליאם קראונינשילד אנדיקוט (באנגלית: William Crowninshield Endicott; 19 בנובמבר 1826 – 6 במאי 1900) היה פוליטיקאי אמריקאי, שכיהן כמזכיר המלחמה של ארצות הברית בתקופת כהונתו הראשונה של נשיא ארצות הברית גרובר קליבלנד.
==קורות חייו==
ויליאם אנדיקוט נולד ב-19 בנובמבר 1826 בסיילם, מסצ'וסטס. הוא היה בנם של פטנאם ומרי (לבית קראונינשילד) אנדיקוט. הוא היה צאצא ישיר של מי שהיה מושל מסצ'וסטס במאה ה-17, ג'ון אנדיקוט, וקרוב משפחתו, אנדיקוט פיבודי, היה מושל מסצ'וסטס בשנות ה-60 של המאה ה-20.

ב-1847 הוא סיים את לימודיו באוניברסיטת הרווארד ובשנים 1849 – 1850 הוא למד בבית הספר הרווארד למשפטים. הוא השתלם במשפטים עם נתניאל ג'. לורד עד שהתקבל ללשכת עורכי הדין של מסצ'וסטס ב-1850.
==קריירה==
ב-1852 נבחר אנדיקוט כחבר במועצת העיר סיילם וחמש שנים לאחר מכן הוא היה ליועץ המשפטי של העיר. ב-1862 הוא נבחר כחבר ב"אגודת העתיקות האמריקאית . ב-1853 הוא נכנס לשותפות במשרד עורכי דין עם ג'. ו. פרי, בשם "פרי ואנדיקוט", שהתפרק ב-1873 עם מינויו כשופט. בין השנים 1857 – 1873 הוא גם שימש כנשיא בנק סיילם.

ב-1873, אף על פי שהיה חבר המפלגה הדמוקרטית (ובמקור חבר המפלגה הוויגית) מונה על ידי ויליאם וושבורן, מושל מסצ'וסטס הרפובליקני, כשופט בבית המשפט העליון של מסצ'וסטס, תפקיד בו הוא כיהן עד 1882. ב-1879 הוא התמודד ללא הצלחה על מושב בקונגרס ולאחר מכן, ב-1884 הוא התמודד ללא הצלחה על תפקיד מושל מסצ'וסטס. ב-1885 הוא התמנה על ידי הנשיא גרובר קליבלנד למזכיר המלחמה של ארצות הברית, תפקיד אותו הוא מילא עד 1889. בתפקיד זה דאג אנדיקוט לשינויים רבים וחשובים בארגון של צבא ארצות הברית, כולל הקמת מערכת בחינות לקביעת קידומם של קצינים.

אנדיקוט עמד בראש מועצת הביצורים שכונסה ב-1885 (ועדת אנדיקוט) ושהגישה המלצות ותכנונים מפורטים לדור שלם של ביצורי חוף בארצות הברית שנבנו בתקופת מלחמת ארצות הברית–ספרד. ברבים מביצורים אלו נעשה שימוש בראשית מלחמת העולם השנייה.
==חיים אישיים==
ב-13 בדצמבר 1859 נשא אנדיקוט לאישה את אלן פיבודי. אלן הייתה בתו של הפילנתרופ ג'ורג' פיבודי ושל קלריסה פיבודי מסיילם. סבה היה ג'וזף פיבודי, בעל ספינות מסיילם שצבר את הונו מיבוא פלפל שחור מסומטרה ובעת פטירתו ב-1844 הוא היה אחד האנשים העשירים ביותר בארצות הברית. לוויליאם ולאלן אנידקוט נולדו שני ילדים:
* ויליאם קראונינשילד אנדיקוט הבן (1936-1860), עורך דין שנשא לאישה את מרי לואיז ת'ורון.
* מרי קראונינשילד אנדיקוט, (1957-1864), שנישאה ב-1888 למדינאי הבריטי ג'וזף צ'מברלין ולאחר מותו ב-1914 נישאה ב-1916 לכומר אנגלי, ויליאם הרטלי קרנגי.

ויליאם אנדיקוט נפטר מדלקת ריאות חריפה בבוסטון ב-6 במאי 1900. רעייתו האריכה ימים 27 שנים לאחר פטירתו ונטמנה לצדו בבית הקברות הרמוני גרוב שבסיילם.

==קישורים חיצוניים==

* [https://history.army.mil/books/sw-sa/Endicott.htm Biography in Secretaries of War and Secretaries of the Army a publication of the United States Army Center of Military History.]
* 

==הערות שוליים==

קטגוריה:מזכירי המלחמה של ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:בוגרי בית הספר למשפטים באוניברסיטת הרווארד
קטגוריה:שופטי בתי המשפט של מדינת מסצ'וסטס
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1826
קטגוריה:אמריקאים שנפטרו ב-1900
ליאת לוי-קופלמן

ליאת לוי-קופלמן (נולדה ב-7 ביוני 1976) היא סופרת ועיתונאית ישראלית והעורכת הראשית לשעבר של שבועון הבידור "פנאי פלוס" ושל מגזין האופנה והלייף סטייל "Go Style".

מחברת רב המכר ״את הבוס״ - מדריך ליזמות עסקית שנכתב במיוחד עבור נשים.

== ביוגרפיה ==
לוי-קופלמן נולדה בפרדס חנה. היא סיימה את לימודיה בתיכון החקלאי בפרדס חנה, התגייסה לצה"ל כמדריכת שריון בחטיבה 188 ולאחר מכן כקצינת הדרכה של בסיס האימונים באלי"ש. לאחר הצבא הדריכה קייטנה של הסוכנות היהודית בבורסוויל, טקסס וכשחזרה השתלבה בעולם העיתונות.

היא אמא לשלושה ונשואה לגלעד לוי-קופלמן עורך ובמאי עריכות בטלוויזיה ומרצה על צפייה ביקורתית בריאליטי.

== קריירה ==
===עיתונות===
בשנת 1999 היא יזמה, הקימה וערכה את מגזין האופנה והלייף סטייל מבית "ידיעות אחרונות" "Go Style", תפקיד אותו היא מבצעת עד היום.
בשנת 1999 החלה לעבוד כעורכת, כתבת ומאיירת בשבועון "פנאי פלוס".
בשנת 2001 מונתה לסגנית עורכת שבועון הנוער "ראש אחד".
בשנת 2006 כתבה טור הורות ב-ynet שנקרא "בייבי דול".
בשנת 2008 מונתה לעורכת הראשית של "ראש אחד" במקביל לעריכת "Go Style", והייתה אחראית על פרמוטו מחדש של העיתון.
בשנת 2013 מונתה לעורכת הראשית של שבועון הבידור "פנאי פלוס".

===ספרות===
כתיבת סיפור מתח בהמשכים, "מבצע מסטיק", שהתפרסם במגזין לילדים, "דיסני" ישראל.

כתבה ספרים כגון "OMG אני בהריון", "את הבוס" ו-"אני הבוסית".

===טלוויזיה===
יועצת לסדרת האופנה "אופנה אורבנית" ב, מפתחת סדרת הנוער “יומני החופש הגדול” עבור ערוץ דיסני ישראל, כותבת ומגישת סדרת האינטרנט להורים ולילדים “הורים בחיתולים” לאתר ynet.

בנוסף, מרצה ראשית ומפתחת הקורס "עיתונות ויזמות אופנה" – לימודי תעודה במסלול ללימודי חוץ בבית הספר "שנקר" ומרצה בנושאי הצלחה מקצועית, "את הבוס!".

== קישורים חיצוניים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:סגל פנאי פלוס
קטגוריה:בוגרות בית הספר התיכון החקלאי פרדס חנה
קטגוריה:בוגרי בית הספר התיכון החקלאי פרדס חנה
קטגוריה:ישראליות שנולדו ב-1976
קטגוריה:ישראלים שנולדו ב-1976
מקסי

מקסי (באנגלית: Maxi; נולדה ב-23 בפברואר 1950) היא זמרת ומגישת רדיו אירית. ייצגה את אירלנד באירוויזיון 1973.

==ביוגרפיה==
מקסי נולדה בדבלין בשם אירן מקובריי (Irene McCoubrey) כצעירה במשפחה בת שלושה ילדים, כילדה היא ניגנה בכינור ושרה במקהלה של בית הספר.

בסוף שנות השישים היא נבחרה להיות חברה בלהקת בנות שהוקמה על ידי מגיש הרדיו אמון אנדרוז והם פעלו בשם "Maxi, Dick and Twink", הלהקה הוחתמה בחברת התקליטים קולומביה רקורדס, בתחילת שנות השבעים הם התפרקו והיא פנתה לקריירת סולו.

ב-1973 נבחרה להיות נציגת אירלנד באירוויזיון, היא ביצעה בתחרות את שירה "Do I Dream", היא סיימה במקום העשירי עם 80 נקודות.

בין השנים 1977–1984 הייתה חברה בלהקת הבנות שיבה, ביחד עימם ייצגה את אירלנד באירוויזיון 1981.

ב-1982 הייתה מעורבת ביחד עם חברות להקתה בתאונת דרכים וכתוצאה מהפגיעה היא סבלה מאמנזיה.

היא הגישה מספר תוכניות ברדיו של "RTÉ", רשות השידור של אירלנד ובBBC, ב-2015 פרשה מעבודתה.

היא עבדה בשיתוף עם הסניף האירי של ארגון קרן החירום הבינלאומית של האומות המאוחדות לילדים.

היא הייתה נשואה בין 1973–1979, ואין לה ילדים.

==קישורים חיצוניים==

* [https://web.archive.org/web/20110725230846/http://www.personallyspeaking.ie/maxi__100.html ביוגרפיה של מקסי]

קטגוריה:זמרות איריות
קטגוריה:נציגי אירלנד באירוויזיון
קטגוריה:משתתפי אירוויזיון 1973
קטגוריה:אל-הוריות
קטגוריה:ילידות 1950
קטגוריה:אירים שנולדו ב-1950
יהודה ברלב

יהודה ברלב (נולד ב-1957) הוא רואה חשבון ישראלי המתמחה בביקורת חקירתית, בעלים ומיסד של המשרד "ברלב ושות', רואי חשבון", ויו"ר הדירקטוריון בחברת המודיעין הפיננסי והעסקי "[https://www.mgdint.com/ מגידו]".

== ביוגרפיה==
ברלב נולד בווינה שבאוסטריה, לצבי ברלב, ממקימי השב"כ, דיפלומט מטעם משרד החוץ ואיש מודיעין בכיר ולמרגלית. יהודה ברלב גדל והתחנך בלונדון עד גיל 15. שירות בצה"ל כקמ"ן בפיקוד הצפון. בעל תואר ראשון בכלכלה וחשבונאות מאוניברסיטת תל אביב. בשנת 1986 הוסמך כרואה חשבון.

שירת כקצין ביחידה הארצית לחקירות הונאה של משטרת ישראל וביחידות אכיפה וביטחון נוספות, עסק בחקירות של חברות ציבוריות ובנקים, הונאות מחשב, מעילות בגופים ציבוריים, פשעים כלכליים, עבירות צווארון לבן אחרות ובמניעת שחיתות ברמה לאומית (מחוץ לישראל). מראשוני תחום הביקורת החקירתית.

עם הפרשיות הבולטות שבהן טיפל משרדו נמנות:
* חקירת פרשת הבנק למסחר (מעילתה של עובדת הבנק, אתי אלון).
* איתור והשבת נכסי נספי השואה בתחילת המאה ה-21. ברלב הוביל את החקירה עבור ועדת החקירה של הכנסת ובהמשך עבור החברה לאיתור ולהשבת נכסים של נספי השואה. תוצר החקירה היה השבה של עשרות מיליוני שקלים לניצולי השואה ויורשיהם.
* ההונאה ברשת הקולנוע "גלובוס מקס"
* ההונאה בבית ההשקעות "אלפא פלטינום"
* ההונאה בחברת הנדל"ן "חפציבה"
* המעילה בחברת התקשורת "yes"
* ההונאה בקיבוץ שפיים.
ברלב טיפל גם בתיקי ביקורת חקירתית מחוץ לישראל, עבור ממשלות באירופה ובאפריקה, ארגונים גלובליים, וחברות בינלאומיות.

ברלב מרצה במוסדות אקדמיים בקורסים לתואר ראשון ותואר שני בנושאים של פשיעה כלכלית, ביקורת חקירתית וניתוח הפירמה והערכות שווי. וכן בכנסים בינלאומיים ובישראל בתחומי הביקורת החקירתית, פשיעה כלכלית, שחיתות, הלבנת הון וכספי טרור.

זכה בפרס לשכת רואי החשבון לשנת 2009 על המאמר "ברני והחברים", לשנת 2015 על המאמר "השומר והצייד יצאו ליער - הביקורת החקירתית והביקורת החיצונית: השווה והשונה, המבדיל והמשלים" ולשנת 2017 על סדרת המאמרים "שוחד שוחד תרדוף".

שימש בתפקידים מיוחדים בתחומי הביקורת החשבונאית במקומות הבאים: המועצה לאתיקה במשרד ראש הממשלה, מנהל מיוחד במסגרת המעילה בבנק למסחר וחבר הוועדה לעניין הפרשי הצמדה וריבית וכמו כן כמבקר הפנימי של מפלגת קדימה וכמבקר מיוחד במספר רב של חברות ציבוריות.

שימש כחבר ועדה מיוחדת מטעם מנכ"ל משרד הביטחון לבדיקת הממשקים בין משרד הביטחון ומערך המודיעין לבועז הרפז. בעקבות ממצאיו של ברלב ומסקנות הוועדה הפיקו לקחים ונעשו רפורמות במשרד הביטחון.

בשנת 1999 שימש כחבר ועדה מייעצת לשר האוצר אברהם שוחט בנושא המלחמה בהון השחור.

== פרסומיו==
* יסודות הביקורת החקירתית, אופוס, 2003
* ערך נקוב, 2013

==קישורים חיצוניים==
* 
*
*יהודה ברלב, [http://bia.co.il/wp-content/uploads/2017/03/doc20170329093416.pdf ביקורת חקירתית], רואה החשבון ל"ט/6

==הערות שוליים==

קטגוריה:ישראלים ילידי אוסטריה
קטגוריה:רואי חשבון ישראלים
קטגוריה:דירקטורים ישראלים
קטגוריה:שוטרים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1957
אירינה פטרסקו

אירינה פטרסקו (ברומנית: Irina Petrescu; 19 ביוני 1941 - 19 במרץ 2013) היא שחקנית קולנוע, טלוויזיה ותיאטרון רומנייה.

== ביוגרפיה ==
פטרסקו נולדה בבוקרשט, ב-1963 סיימה לימודי תיאטרון וקולנוע.

בשנת 2000 קיבלה את אות כוכב רומניה.

ב-1990 הייתה פעילה בגולניאדה.

== קריירה ==

ב-1966 שיחקה בתפקיד הראשי בסרט "Duminică la ora 6" (יום ראשון ב-6), העוסק בזוג נאהבים ברומניה בתקופת מלחמת העולם השנייה.

ב-1969 שיחקה בסרט הקומדיה, "Răutăciosul adolescent", הסרט נשלח לייצג את רומניה בפרס אוסקר לסרט הבינלאומי הטוב ביותר. כמו כן, הסרט זיכה אותה בפרס השחקנית הטובה ביותר בפסטיבל הסרטים הבינלאומי במוסקבה.

ב-1992 הופיעה בסרט "מיס כריסטינה" המבוסס על הנובלה מאת הסופר מירצ'ה אליאדה.

ב-2010 גילמה את תפקיד הסבתא בסרט הישראלי שליחותו של הממונה על משאבי אנוש שצולם ברומניה.

בנוסף, פטרסקו לקחה חלק בהפקות רבות לתיאטרון.

== קישורים חיצוניים ==

קטגוריה:שחקניות קולנוע וטלוויזיה רומניות
קטגוריה:שחקניות תיאטרון רומניות
קטגוריה:ילידות 1941
קטגוריה:רומנים שנולדו ב-1941
קטגוריה:נפטרות ב-2013
קטגוריה:נפטרים ב-2013
כדרור

כדרור בכדורסל של שחקן [[הארלם גלובטרוטרס]]
כדרור (באנגלית: Dribbling) היא, במשחקי כדור, התנהלות ספורטאי או ספורטאית עם כדור המשחק, בצורה שנועדה לעבור שחקנים יריבים, למנוע את חטיפת הכדור, ולייצור הזדמנויות להבקעה. ההתנהלות הזאת נקשרת לענפי ספורט שונים ובהם: כדורגל, כדוריד, כדורסל, הוקי שדה וכדורמים.
הכדורגלן הברזילאי [[גארינצ'ה (בשמאל התמונה), במונדיאל 1962, במהלך אחד הכדרורים הנודעים ביותר בכדורגל.]]
המכדרר או המכדררת מתנועעים במגרש בדרך שנועדה להטעות את היריבים, לגבי כיוון התקדמותם או הפניה ימינה או שמאלה, תוך שליטה בכדור המשחק. השליטה בכדור והנעתו מתבצעת, בהתאם למשחק, ביד, ברגל או במקל המיועד לכך.

== קישורים חיצוניים ==
* [https://www.anatdraigor.com/dribbling ענת דרייגור, כדרור בכדורסל]

קטגוריה:ערכים שבהם תבנית בריטניקה אינה מתאימה
קטגוריה:כדורגל
קטגוריה:כדוריד
קטגוריה:כדורסל
קטגוריה:כדורמים
קטגוריה:הוקי שדה
יחסי ארצות הברית – גבון

יחסי ארצות הברית–גבון הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין הרפובליקה הגבונית.

== היסטוריה ==
ג'ון פ. קנדי עם שגריר גבון, ג'וזף נגואה, 1961]]
היחסים בין ארצות הברית לגאבון החלו בעקבות קבלת העצמאות של גבון מצרפת בשנת 1960. למרות העצמאות של גבון שתי המדינות נותרו בעלות ברית קרובות ובשנות השישים של המאה העשרים צרפת הסתמכה על גבון כמקור האורניום היחיד שלה וכמקור נפט עיקרי.<ref>[https://www.reuters.com/article/rbssEnergyNews/idUSL0493323920080304 Gabon threatens France with tit-for-tat deportation] by Antoine Lawson, Reuters, 4 March 2008</ref><ref>Charles F. Darlington Oral History Interview - JFK #1, 12/3/1971, pg.8, http://archive1.jfklibrary.org/JFKOH/Darlington,%20Charles%20F/JFKOH-CFD-01/JFKOH-CFD-01-TR.pdf</ref><ref>The French African Connection 1of3: France's Thirst for Energy (video), Al Jazeera, 2014, https://www.youtube.com/watch?v=lZKHZVVRITY</ref> בפברואר 1964 סייעו כוחות צרפתים להפיל את המשטר הגבוני במהלך ההפיכה של גבון ב-1964 ואזרחים צרפתים הפיצו שמועות על מעורבות אמריקאית בהפיכה שהובילה הפצצת השגרירות האמריקאית בליברוויל בשנת 1964.

לאחר עלייתו של עומר בונגו לשלטון בשנת 1967, המשיכה ארצות הברית ביחסים דיפלומטיים למרות נטיותיו האוטוקרטיות של בונגו. בשנת 1987 ערך הנשיא בונגו ביקור רשמי בוושינגטון הבירה.

בספטמבר 2002 ערך מזכיר המדינה קולין פאוול ביקור קצר והיסטורי בגבון במטרה להדגיש את ההגנה והשמירה על הסביבה באזור מרכז אפריקה. בהמשך ערך הנשיא בונגו ביקור בבית הלבן במאי 2004. ארצות הברית מייבאת אחוז ניכר מהנפט הגבוני והמנגן הגבוני ומייצאת לגבון ציוד בנייה כבד, מטוסים ומכונות. באמצעות תוכנית חינוך והכשרה צבאית בינלאומית צנועה, ארצות הברית מספקת אימונים צבאיים לחברי הכוחות המזוינים הגבוניים מדי שנה. סיוע דו-צדדי אחר בין המדינות הוא מימון מענקים קטנים למען הדמוקרטיה וזכויות האדם, עזרה עצמית ופרויקטים לשימור תרבות.
עלי בונגו אונידימבה ו[[מישל אובמה, 2014]]

== ייצוג ==
בוושינגטון הבירה]]
נציגות ארצות הברית הרשמית בגבון כוללת את:
* השגריר, אריק ד. בנימינסון (מאז דצמבר 2010).
* סגן ראש המשלחת, נתן הולט.
* קצין ניהול, צ'ארלס מוריל.
* קציין ענייני ציבור / כלכלי / מסחרי, ג'ון קוראו.
* נספח ההגנה, רנה דיצ'יין.
* קצין קונסולרי, גרייס גנווינו.

שגרירות ארצות הברית ממוקמת בליברוויל שבגבון.

== ראו גם ==
* יחסי החוץ של ארצות הברית

== קישורים חיצוניים ==

* [https://history.state.gov/countries/gabon תולדות יחסי גבון - ארצות הברית]
* [https://web.archive.org/web/20080509182900/http://libreville.usembassy.gov/ שגרירות ארצות הברית בליברוויל]

== הערות שוליים ==
יחסי איי בהאמה – ארצות הברית

יחסי איי בהאמה – ארצות הברית הם היחסים דו-צדדיים הרשמיים, הפוליטיים, השיתופיים והמדיניים שבין קהיליית איי בהאמה לבין ארצות הברית של אמריקה.

== היסטוריה ==
איי בהאמה וארצות הברית כוננו יחסים דיפלומטיים בשנת 1973.<ref>https://ewnews.com/foreign-affairs-the-bahamas-enjoys-excellent-relations-with-us-china</ref> מבחינה היסטורית, הן ניהלו קשרים כלכליים ומסחריים קרובים. המדינות חולקות קשר אתני ותרבותי, בעיקר בתחום החינוך, ובבהאמה מתגוררים כ-30,000 תושבים אמריקאים. בנוסף, פועלים כ-110 עסקים הקשורים לארצות הברית בבהאמה, ובשנת 2005 87% מכלל 5 מיליון התיירים שביקרו בבהאמה היו אמריקאים.

כשכנה, איי בהאמה ויציבותה הפוליטית חשובות לארצות הברית. ארצות הברית והממשלה הבהאמית עבדו יחד על צמצום הפשיעה וטיפול בנושאי הגירה. האי הקרוב ביותר נמצא רק 45 מיילים מחופי פלורידה, בהאמה משמשת לרוב כשער לסמים ולמהגרים בלתי חוקיים המיועדים לארצות הברית. ארצות הברית ובהאמה משתפות פעולה כדי להתמודד עם האיומים הללו.<ref></ref> הסיוע והמשאבים האמריקניים היו חיוניים למאמציהם הבהאמיים למתן את הזרם המתמשך של נרקוטים ומהגרים בלתי חוקיים דרך הארכיפלג. ארצות הברית והבהאמה משתפות פעולה באופן פעיל גם בנושא אכיפת חוק, תעופה אזרחית, מחקר ימי, מטאורולוגיה ונושאים חקלאיים. הצי האמריקני מפעיל מתקן מחקר תת-ימי באי אנדרוס.

סוכנות המכס והגנת הגבולות של המחלקה לביטחון המולדת מחזיקה מתקני "preclearance" בשדות התעופה בנסאו ובפריפורט. מטיילים לארצות הברית מתראיינים ונבדקים לפני היציאה, ומאפשרים זמני חיבור מהירים יותר בארצות הברית.

== הנציגות הרשמית של ארצות הברית ==
* השגריר - נד ס. סיגל
* סגן ראש המשלחת - טימותי זוניגה-בראון
* קצין ניהול - דייוויד אלמו
* קונסול - וירג'יניה רמדאן
* ראש המחלקה הפוליטית-כלכלית וקצין לענייני ציבור - דניאל אוקונור

== ייצוג ==
* בהאמה מחזיקה שגרירות הממוקמת בוושינגטון הבירה,<ref>http://www.bahamasembdc.org/</ref> וקונסוליות גנרליות באטלנטה, מיאמי, וניו יורק.
* שגרירות ארצות הברית באיי בהאמה ממוקמת בנסאו, ניו פרובידנס, בהאמה.

== ראו גם ==
* הסכם הסחר החופשי של צפון אמריקה
* הקהילייה הקריבית
* יחסי החוץ של ארצות הברית

== קישורים חיצוניים ==

* [https://web.archive.org/web/20090508163711/http://travel.state.gov/travel/cis_pa_tw/cis/cis_989.html מחלקת המדינה של ארצות הברית] - איי בהאמה
* [https://web.archive.org/web/20090512011224/http://nassau.usembassy.gov/ שגרירות ארצות הברית]
* [http://www.fbi.gov/contact/legat/americas.htm משרד הבהאמה - המשנה של הלשכה הפדרלית לחקירות בארצות הברית]

== הערות שוליים ==
אדוארדו נאהרה

אדוארדו אלונסו נאהרה פרס (בספרדית: Eduardo Alonso Nájera Pérez; נולד ב-11 ביולי 1976) הוא כדורסלן עבר מקסיקני, אשר שיחק בליגת ה-NBA בין השנים 2000–2012. השחקן המקסיקני השני בתולדות ה-NBA (אחרי הוראסיו לאמאס), והראשון אשר נבחר בדראפט ה-NBA. לאורך 12 עונותיו ב-NBA שיחק עבור 5 קבוצות שונות, והעמיד ממוצעים כוללים של 4.9 נקודות ו-3.7 ריבאונדים למשחק.

==קריירת מכללות==
נאהרה נולד בעיר מיוקי שבצ'יוואווה, מקסיקו, ובשנת 1997 עבר לנורמן, אוקלהומה, לקראת לימודיו באוניברסיטת אוקלהומה. בעונתו השלישית בקבוצת הכדורסל של האוניברסיטה, 1998/1999, הוביל אותה לשלב שמינית גמר טורניר אליפות המכללות (NCAA Sweet Sixteen) לראשונה מזה 10 שנים, עם ממוצעים של 15.5 נקודות ו-8.3 ריבאונדים למשחק. בעונתו הרביעית והאחרונה באוקלהומה ניצב במקום השני במחוז Big-12 בממוצעי נקודות (18.4) וריבאונדים (9.2) למשחק, ובסיומה נבחר לחמישיית העונה של המחוז.

==קריירת משחק==
בדראפט ה-NBA{{כ}} 2000 נלקח נאהרה בבחירה ה-38 על ידי יוסטון רוקטס, אשר מיד שלחה אותו בטרייד לדאלאס מאבריקס. ב-4 עונותיו עם המאבריקס שימש כמחליפו מהספסל של דירק נוביצקי, ורשם ממוצעים של 4.9 נקודות ו-3.9 ריבאונדים למשחק. לאורך התקופה החמיץ משחקים רבים בשל פציעות בברכיו. בעונת היה שותף להעפלתה הראשונה של דאלאס מזה 15 שנים לשלב גמר האזור המערבי בפלייאוף, בו הודחו המאבריקס על ידי סן אנטוניו ספרס (2–4).

לקראת עונת הועבר לגולדן סטייט ווריורס, כחלק מטרייד במסגרתו הצטרף לדאלאס הסנטר אריק דמפיר.

לאחר 42 משחקים בלבד עם הווריורס הועבר לדנוור נאגטס, בטרייד ששלח לגולדן סטייט את ניקולוז צכיטישווילי ורודני וייט. ב-3 וחצי עונותיו בדנוור ביסס את מעמדו כשחקן ספסל בולט, והעמיד ממוצעים של 6.1 נקודות ו-4.5 ריבאונדים למשחק. בכל ארבעת הפלייאופים בהם שותף עם הנאגטס הודחה הקבוצה בסיבוב הראשון.

ביולי 2008 חתם נאהרה על חוזה ל-4 עונות בניו ג'רזי נטס. לאורך עונת שותף ב-27 משחקים בלבד בשל פציעה במפשעה.

בינואר 2010, לאחר כעונה וחצי בניו ג'רזי, נשלח בטרייד לדאלאס מאבריקס בתמורה לכריס האמפריז ושון ויליאמס.

ביולי 2010 הועבר יחד עם אריק דמפיר ומאט קארול לשארלוט בובקאטס, בתמורה לטייסון צ'נדלר ואלכסי אג'ינסה. בשתי עונותיו בשארלוט, שהיו האחרונות בקריירה שלו, מיעט לשחק ותרם 2.4 נקודות בממוצע למשחק.

==קריירת אימון==
מיד עם פרישתו ממשחק בשנת 2012 מונה למאמן קבוצת טקסס לג'נדס מליגת הפיתוח של ה-NBA, במקומו של דל האריס. ב-3 עונותיו בתפקיד רשמו הלג'נדס מאזן כולל של 67 ניצחונות ו-83 הפסדים (44.7%), ולא העפילו לשלב הפלייאוף. בסיום עונת 2014/2015 הוחלף כמאמן הקבוצה על ידי עוזרו ניק ואן אקסל.

==קישורים חיצוניים==

==הערות שוליים==

קטגוריה:כדורסלנים מקסיקנים
קטגוריה:כדורסלני אוניברסיטת אוקלהומה
קטגוריה:בחירות דראפט של יוסטון רוקטס
קטגוריה:כדורסלני דאלאס מאבריקס
קטגוריה:כדורסלני גולדן סטייט ווריורס
קטגוריה:כדורסלני דנוור נאגטס
קטגוריה:כדורסלני ניו ג'רזי נטס
קטגוריה:כדורסלני שארלוט בובקאטס
קטגוריה:מאמני כדורסל
קטגוריה:מאמני ליגת הפיתוח של ה-NBA
קטגוריה:מקסיקנים שנולדו ב-1976
Mala Santa (שיר)

Mala Santa (באנגלית: Bad saint, ובעברית: קדוש רע) הוא סינגל, שהוקלט על ידי הזמרת-יוצרת האמריקאית בקי ג'י, מתוך אלבום הבכורה שלה, Mala Santa.<ref name=":2"></ref> השיר יצא לאור ב-11 באוקטובר 2019, על ידי חברות התקליטים קימוסבי רקורדס, RCA רקורדס וסוני מיוזיק לטין.<ref name=":0"></ref>

עם יציאתו נכנס השיר אל המקום השישי במצעד של אקוודור.<ref></ref>

== רקע וכתיבה ==
השיר נכתב על ידי בקי ג'י ודיג'יי לואיאן ופזמונאים נוספים והופק על ידי דיג'יי לואיאן וממבו קינגס.<ref></ref> השיר מתפקד כשיר הנושא של האלבום Mala Santa, ועטיפתו דומה לזו של האלבום עצמו.<ref name=":2" /> בשתי העטיפות ניתן לראות את הצד הרע והצד הטוב של ג'י.<ref name=":2" />

איגוד תעשיית ההקלטות האמריקאי העניק לשיר את תואר הפלטינה הלטינית על מכירות של למעלה מ-60,000 עותקים במדינה.<ref name=":3" />

== וידאו קליפ ==
הווידאו קליפ המלא של השיר הועלה לערוץ היוטיוב של בקי ג'י ב-11 באוקטובר 2019, ביום צאתו כסינגל.<ref name=":1"></ref> לאורכו של הקליפ, ניתן לראות את ג'י כשהיא רוקדת לצלילי השיר, תוך שהיא מחליפה תלבושות שונות ונמצאת בחדר שצבע קירותיו משתנים מעת לעת.<ref name=":1" />

נכון לאפריל 2020, מונה הצפיות של הקליפ עומד על למעלה מ-155 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה <small>(לטיני)</small>
|60,000<small></small>
|-
!מקסיקו (AMPROFON)<ref></ref>
|זהב
|30,000
|-
!ספרד (PROMUSICAE)<ref></ref>
|זהב
|25,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|11 באוקטובר 2019
|הזרמת מוזיקה • הורדה דיגיטלית
|סוני לטין • קימוסבי • RCA
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי בקי ג'י
קטגוריה:שירים בספרדית
קטגוריה:שירים שנכתבו על ידי בקי היל
קטגוריה:שירי פופ לטיניים
קטגוריה:שירי רגאטון
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
פיט ויסקלוסקי

פיטר ג'ון ויסקלוסקי (באנגלית: Peter John Visclosky; נולד ב-13 באוגוסט 1949) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת אינדיאנה, ברציפות מאז 1985 ועד 2021.

== ביוגרפיה ==
ויסקלוסקי נולד בעיר גארי שבצפון-מערב אינדיאנה, בנם של ג'ון והלן (לבית קאוזלריק) ויסקלוסקי. הוא ממוצא קרואטי-סלובקי. הוא התחנך בבית הספר התיכון "אנדריאן" שבמרילוויל, אינדיאנה. הוא סיים לימודי תואר ראשון בחשבונאות באוניברסיטת אינדיאנה שבעיר הולדתו גארי, והמשיך ללימודי תואר שני במשפטים בבית הספר למשפטים של אוניברסיטת נוטרדאם. באוניברסיטת ג'ורג'טאון שבוושינגטון הבירה למד לתואר שני במשפט השוואתי ובמשפט הבינלאומי. הוא עבד כעורך דין ועוזר בסגל של חבר הקונגרס אדם בנג'מין בטרם נבחר בעצמו אל בית הנבחרים.

ב-1984 התמודד ויסקלוסקי לבית הנבחרים של ארצות הברית מטעם מחוז הקונגרס הראשון של אינדיאנה. בבחירות המקדימות שנערכו במפלגה הדמוקרטית הוא גבר על נציגת המחוז המכהנת בבית הנבחרים קייטי הול, ועל שאר יריביו כשלו 34% מקולות הבוחרים. בבחירות הכלליות הוא הביס את ג'וזף גרנצ'יק, מועמד המפלגה הרפובליקנית, עם 71% מהקולות. הוא נבחר 15 פעמים נוספות לייצג מחוז קונגרס שמיוצג בידי המפלגה הדמוקרטית ללא הפרעה מאז 1931. אחר כך בקריירה שלו הוא מעולם לא זכה בבחירות המקדימות עם פחות מ-71% ורק פעם אחת זכה בבחירות הכלליות עם פחות מ-60% מהקולות — ב-2010, אז השתלטו הרפובליקנים מחדש על בית הנבחרים.

ויסקלוסקי הוא תומך באיגודי עובדים ומתנגד לסחר חופשי. החזרת מכסי המגן על הפלדה, לחימה נגד פעולות בלתי חוקיות המכונות "זריקת פלדה", בהן מדינות המורידות את מחירי הפלדה האמריקאית באמצעות סבסוד למייצרי פלדה מקומיים או למייצרי פלדה באמצעות חברות פלדה שהולאמו, כל אלה נמצאים בראש סדר העדיפויות של ויסקלוסקי בקונגרס. ויסקלוסקי הוא אחד מ-126 הדמוקרטים שהצביעו נגד ההחלטה לצאת למלחמת עיראק. הוא גם תומך בהיי-טק כדרך להחיות את כוח העבודה של הצווארון הכחול בארצות הברית וכדרך להפחתת הפשע. ביולי 2001 הצביע בעד להמשיך את אזהרת המסע לקובה עד שלא ישוחררו אסירים פוליטיים.

במרץ 2009 דיווח העיתון "וושינגטון טיימס" כי ויסקלוסקי קיבל, במשך עשר שנים, תרומות למסעי הבחירות שלו בגובה 1.36 מיליון דולר אמריקני מלקוחות של ארגון השתדלנות "PMA Group". בשנים 2007 ו-2008 הפנתה ועדת ההקצבות של בית הנבחרים, בה היה ויסקלוסקי חבר, כ-137 מיליון דולר ברכש ממשלתי ללקוחות PMA. במאי 2009 קיבל ויסקלוסקי זימונים לחקירת חבר מושבעים גדול שחקר את קבוצת PMA, ובכך היה לחבר הקונגרס הראשון זומן לחקירה זו. ביוני אותה השנה הצביע בעד תמיכה במוסדות דמוקרטיים בפקיסטן. ב-6 בנובמבר הודיע ויסקלוסקי על החלטתו שלא להתמודד מחדש לבית הנבחרים לקראת הבחירות לקונגרס ב-2020, וכהונתו הסתיימה בראשית ינואר 2021 עם התפזרות הקונגרס ה-116 של ארצות הברית.

== קישורים חיצוניים ==

* 

* 

== הערות שוליים ==

קטגוריה:אמריקאים ממוצא סלובקי
קטגוריה:אמריקאים ממוצא קרואטי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאינדיאנה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:בוגרי אוניברסיטת אינדיאנה
קטגוריה:בוגרי בית הספר למשפטים באוניברסיטת ג'ורג'טאון
קטגוריה:בוגרי אוניברסיטת נוטרדאם
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1949